

**REPUBLIKA HRVATSKA**

**MEĐIMURSKA ŽUPANIJA**

**OSNOVNA ŠKOLA NEDELIŠE**

**TRG REPUBLIKE 9**

**40305 NEDELIŠĆE**

Telefon/fax: 040/821-404

E-mail: os-nedelisce@os-nedelisce.skole.hr

**Klasa: 400-01/24-01/01**

**Urbroj: 2109-37/24-01-7**

U Nedelišću 16. prosinca 2024.

**Županija: Međimurska**

**Općina: Nedelišće**

**Šifra škole: 20-525-001**

**Matični broj škole: 03109089**

**OIB škole: 33561732362**

**Šifra djelatnosti: 8520**

**Razina: 31**

**RKP: 13650**

**OBRAZLOŽENJE IZMJENA I DOPUNA FINANCIJSKOG PLANA ZA 2024. GODINU**

1. **Sažetak djelokruga rada Osnovne škole Nedelišće**

Osnovna škola Nedelišće je javna ustanova. Djelatnost Osnovne škole uređena je Zakonom o obrazovanju u osnovnoj i srednjoj školi i Statutom. Osnivač škole je Međimurska županija.

Matična škola Nedelišće radi u školskoj zgradi koja ima **10 učionica koje zadovoljavaju i 2 učionice koje ne zadovoljavaju uvjete** za potrebe 23 odjela, te posebni odjel, tako da je postojeći prostor ispunjen u oba turnusa. Nastava se samo dijelom odvija u specijaliziranim učionicama. Zbog pomanjkanja prostora škola nema odgovarajući broj kabineta i drugih pratećih prostora (blagovaona). U okviru športske dvorane (aneks) koristi se jedna prostorija za potrebe školske knjižnice i jedne učionice za nastavu posebnog odjela. Nastava TZK-a odvija se u primjerenim uvjetima. Isto tako, jedna prostorija se koristi za produženi boravak. U PŠ Dunjkovec radi se u novoj i odgovarajućoj zgradi s 4 učionice i potrebnim pratećim prostorom. Rekonstrukcijom škole omogućeno je nastavu organizirati kao JEDNOSMJENSKU. PŠ Pušćine radi u novoj školskoj zgradi sa svim potrebnim prostornim i edukativnim sadržajima što omogućuje JEDNOSMJENSKI RAD. Redovna, izborna, dodatna i dopunska nastava izvodi se prema nastavnim planovima i programima, koje je donijelo Ministarstva znanosti i obrazovanja, Godišnjem planu i programu rada te Školskom kurikulumu.

U školskoj godini 2023./24., školu polazi ukupno 544 učenika u 32 razredna odjela. U 16 razrednih odjela polazi 246 učenika razredne nastave od 1–4 razreda, u 15 razrednih odjela polazi 290 učenika predmetne nastave od 5–8 razreda, a u 1 posebni razredni odjel polazi 8 učenika.

U školskoj godini 2023./2024. zaposleno je 76 djelatnika koji su financirani od strane Ministarstva, znanosti i obrazovanja. U produženom boravku zaposlene su 4 djelatnice koje se financiraju iz sredstava roditelja i Općine. Šest djelatnica zaposlene su kao pomoćnici u nastavi, a sredstva su osigurana po Projektu „Škole jednakih mogućnosti“ i to 90% sredstava osigurano je iz Europskih fondova, a 10% iz proračuna Županije. Jedna djelatnica zaposlena je kao pomoćnik u nastavi koji financira Međimurska županija i Općina Nedelišće u omjeru 50:50. Jedan pomoćnik u nastavi osiguran je preko Društva osoba s tjelesnim invaliditetom Međimurske županije.

U školskoj godini 2023./24. školu pohađa 46 učenika s Rješenjem o primjerenom obliku školovanja. U školu je uključen i veći broj učenika s teškoćama u razvoju. Za jedanaestero učenika osigurani su pomoćnici u nastavi. U posebnom razrednom odjelu za učenike koji se školuju po čl.8 st. 4 i 5 Pravilnika o OŠ i SŠ odgoju i obrazovanju učenika s teškoćama u razvoju (NN, 24/15) uključeno je 8 učenika.

U školskoj godini 2023./2024. formirane su 4 skupine produženog boravka i to u matičnoj školi Nedelišće jedna skupina od 18 polaznika za učenike 1.-2. razreda, u PŠ Dunjkovec dvije skupine za 29 polaznika, za učenike od 1. – 3. r. i u PŠ Pušćine jedna skupina od 20 polaznika, za učenike od 1. – 4. r. U školskoj godini 2024./2025. godine formirano je 5 skupina produženog boravka i to u matičnoj školi Nedelišće dvije skupine od 37 polaznika za učenike 1.-2. razreda, u PŠ Dunjkovec dvije skupine od 46 polaznika, za učenike od 1.-4. razreda i u PŠ Pušćine jedna skupina od 21 polaznika za učenike od 1.-4. razreda.

1. **Obrazloženje programa rada Osnovne škole Nedelišće**

Prioritet škole je kvalitetno obrazovanje i odgoj učenika osnovnoškolske dobi što ostvarujemo programskim sadržajima:

* unapređivanja metoda i organizacije rada u **redovnoj i izbornoj nastavi**;
* poticanjem učenike na **kreativnost,** **razvijanje i izražavanje talenata** kroz uključivanje u slobodne aktivnosti, dodatnu nastavu, školske projekte, natjecanja, literarne i likovne natječaje, priredbe …;
* osiguravanja **potpore učenicima s poteškoćama** u učenju kroz dopunsku nastavu, izradom individualnih i prilagođenih programa, osiguravanjem osobnih pomagača i asistenata u nastavi;
* promicanja brige za **zdravlje i sigurnost** kroz organizaciju mnogobrojnih sportskih aktivnosti (trčanjem do zdravlja, biciklijada, pješačenjem do zdravlja …), liječničkim pregledima, edukacijskim predavanjima i programima usmjerenih na ovisnosti;
* **opremanja** u svrhu podizanja općeg pedagoškog standarda na višu razinu;
* **stručnog usavršavanja** učitelja kroz sudjelovanje na seminarima, stručnim skupovima, aktivima na razini škole, županije i države te organiziranjem tematskih edukacija u školi, a sve u svrhu podizanjem nastavnog standarda na višu razinu i postizanja što boljeg uspjeha kod učenika;
* poticanja **suradnje s širom zajednicom** (lokalnom, regionalnom, međunarodnom) kroz zajedničke projekte;

Pored toga škola realizira i druge programske sadržaje kao što je:

* briga za očuvanje okoliša (Akcije sakupljanja sekundarnih sirovina …);
* razvijanje socijalne osjetljivosti za slabije i društvene tolerancije prema različitostima (rasnim, vjerskim, nacionalnim, spolnim …);
* očuvanja vlastite kulturne baštine i tradicije te potrebe očuvanja iste

1. **Zakonske i druge podloge na kojima se zasniva program rada škole i Financijski plan**

* Zakon o odgoju i obrazovanju u osnovnoj i srednjoj školi (NN br. 87/08, 86/09,92/10, 90/11, 5/12, 16/12, 86/12, 94/13, 152/14, 07/17, 68/18, 98/19, 64/20, 151/22, 155/23, 156/23)
* Zakon o ustanovama (NN br. 76/93, 29/97, 47/99, 35/08, 127/19, 151/22)
* Zakon o proračunu (NN br. 144/21, 124/22)
* Pravilnik o proračunskom računovodstvu i Računskom planu (NN br. 124/14, 115/15, 87/16, 3/18 i 129/19, 108/20)
* Pravilnik o proračunskim klasifikacijama (NN, br. 26/10, 120/13, 1/20)
* Zakon o fiskalnoj odgovornosti (NN139/10, 19/14, 111/18)
* Zakon o javnoj nabavi (120/16, 114/22)
* Državni pedagoški standard osnovnoškolskog sustava odgoja i obrazovanja (NN 63/08, 90/10)
* Nastavni plan i program za osnovnu školu, NN 102/06
* Nacionalni okvirni kurikulum
* Upute Ministarstva financija za izradu proračuna jedinica lokalne i područne (regionalne) samouprave za razdoblje 2024.-2026.
* Upute za izradu Prijedloga proračuna Međimurske županije za razdoblje 2024.-2026. godine
* Godišnji plan i program rada Osnovne škole Nedelišće za školsku godinu 2023./2024.
* Školski kurikulum Osnovne škole Nedelišće, za školsku godinu 2023./2024.
* Izvršenje financijskog plana

1. **Usklađenost ciljeva, strategije i programa s dokumentima dugoročnog razvoja**

Školske ustanove ne donose strateške, već godišnje operativne planove (Godišnji plan i program i Školski kurikulum) prema planu i programu koje je donijelo Ministarstvo znanosti i obrazovanja. Ipak dio strateških odrednica sadržani su u Strateškom planu škole i u Razvojnim planovima, te su usklađeni sa strategijama na nacionalnoj razini.

Također, planovi se donose za fiskalnu, a ne za nastavnu godinu. To je uzrok mnogim odstupanjima u izvršenju financijskih planova, na primjer, pomak određenih aktivnosti unutar školske godine iz jednog polugodišta u drugo uzrokuje promjene u izvršenju financijskog plana za dvije fiskalne godine.

Ciljevi provedbe programa u trogodišnjem razdoblju i pokazatelji uspješnosti kojima će se mjeriti ostvarenje tih ciljeva.

Prioritet škole je kvalitetno obrazovanje i odgoj učenika što ostvarujemo:

* Stalnim usavršavanjem nastavnika (seminari, str. skupovi), praćenjem metodičkih, informatičkih i drugih trendova u odgoju i obrazovanju te podizanjem nastavnog standarda na višu razinu,
* poticanjem učenika na izražavanje kreativnosti, nadarenosti i sposobnosti kroz uključivanje u slobodne aktivnosti, natjecanja, sudjelovanja na literarnim i likovnim natječajima, kroz školske projekte, priredbe te manifestacije u školi i šire,
* poticanje za sudjelovanje na sportskim aktivnostima, uključivanje kroz natjecanja na školskoj razini i šire,
* poticanje otvorene komunikacije povećanjem uključenosti obitelji, lokalne zajednice, socijalnih i drugih partnera u jačanju preventivne uloge škole naspram društveno neprihvatljivih oblika ponašanja,
* razvijanje navike cjeloživotnog učenja, usvajanje zdravih životnih navika, razvoj kompletne mlade osobe s razvijenim samopoštovanjem i građanskom sviješću,
* organiziranje zajedničkih aktivnosti učenika i učitelja tijekom izvannastavnih aktivnosti, na organizaciji u upoznavanju kulturne i duhovne baštine

ostvarena je suradnja i s vanjskim institucijama: Policijskom upravom međimurskom, Hrvatskim autoklubom, Centrom za informiranje i savjetovanje o karijeri, Zavodom za javno zdravstvo Međimurske županije i Udrugom osoba s invaliditetom, Gradskim društvom Crvenog križa Čakovec, u obliku interaktivnih i edukativnih predavanja za učenike, roditelje i učitelje, te zajedničkom provedbom projekata.

Prijedlogom Financijskog plana Škole planirana su sredstva za provođenje programa osnovnoškolskog obrazovanja tj. za provođenje plana i programa te kurikuluma Škole.

Ukupno je za 2024. godinu planirano 2.717.535 eura prihoda, za 2025. godinu planirani su prihodi u iznosu od 2.264.896 eura i 2025. godinu u iznosu od 2.320.596 eura.

Izmjenama i dopunama financijskog plana planirani prihodi iznose 2.588.197 eura, a rashodi 2.582.984 eura. Izmjenama i dopunama financijskog plana prihodi su smanjeni za 129.338 eura dok su rashodi smanjeni za 158.016 eura.

1. OPĆI DIO
2. RAČUN PRIHOD I RASHODA

|  |  |  |  |  |
| --- | --- | --- | --- | --- |
|  | Izvršenje 2023. | Plan 204. | Povećanje / smanjenje | Izmjene i dopune za 2024. |
| PRIHODI UKUPNO | 2.033.619,75 | 2.717.535 | -129.338 | 2.588.197 |
| PRIHODI POSLOVANJA | 2.033.427,15 | 2.717.342 | -129.338 | 2.588.004 |
| PRIHODI OD NEFINANCIJSKE IMOVINE | 192,60 | 193 | 0 | 193 |
| RASHODI UKUPNO | 2.035.064,14 | 2.741.000 | -158.015 | 2.582.984 |
| RASHODI POSLOVANJA | 1.935.543,07 | 2.193.335 | 274.874 | 2.468.209 |
| RASHODI ZA NABAVU NEFINANCIJSKE IMOVINE | 99.521,07 | 547.665 | -432.890 | 114.775 |
| RAZLIKA – VIŠAK/MANJAK | -1.444,39 | -23.465 | 28.678 | 5.213 |

1. SAŽETAK RAČUNA FINANCIRANJA

|  |  |  |  |  |
| --- | --- | --- | --- | --- |
|  | Izvršenje 2023. | Plan 2024. | Povećanje / smanjenje | Izmjene i dopune za 2024. |
| PRIMICI OD FINANCIJSKE IMOVINE I ZADUŽIVANJA |  |  |  |  |
| IZDACI ZA FINANCIJSKU IMOVINU I OTPLATE ZAJMOVA |  |  |  |  |
| NETO FINANCIRANJE |  |  |  |  |

1. PRENESENI VIŠAK ILI PRENESENI MANJAK I VIŠEGODIŠNJI PLAN URAVNOTEŽENJA

|  |  |  |  |  |
| --- | --- | --- | --- | --- |
|  | Izvršenje 2023. | Plan 2024. | Povećanje / smanjenje | Izmjene i dopune za 2024. |
| UKUPAN DONOS VIŠKA/MANJKA IZ PRETHODE(IH) GODINE | 45.527,95 | 32.103 | 11.981 | 44.083 |
| VIŠAK/MANJAK IZ PRETHODNE(IH) GODINE KOJI ĆE SE RASPOREDITI/POKRITI | -1.444,39 | 23.465 | -23.465 | 5.213 |
| VIŠAK/MANJAK + NETO FINANCIRANJE | 44.083,56 | 8.638 | 40.659 | 49.296 |

**Pregled financijskih sredstava za financiranje rada Osnovne škole Nedelišće:**

|  |  |  |  |  |
| --- | --- | --- | --- | --- |
| **Osnovno školstvo** | **Izvršenje 2023.** | **Plan 2024.** | **Povećanje / smanjenje** | **Izmjene i dopune za 2024.** |
| **PRIHODI UKUPNO:** | **2.033.619,75** | **2.717.535** | **-129.338** | **2.588.197** |
| 11 Opći prihodi i primici | 26.413,12 | 120.120 | -91.558 | 28.562 |
| Izmjenama i dopunama financijskog plana za 2024. godinu opći prihodi i primici te rashodi smanjeni su za natjecanja za 1.000 eura; prihodi za Građanski odgoj smanjeni su za 280 eura, dok su rashodi smanjeni za 364 eura, jer se više ne provode u školskoj godini 2024./2025.; prihodi za sufinanciranje pomoćnika u nastavi povećani su za 180 eura, a rashodi za 875 eura; prihodi za pomoćnike po Projektu „Škole jednakih mogućnosti“ povećani su za 3.111 eura, a rashodi za 3.856 eura. U odnosu na izvorni plan povećani su prihodi za 10.000 eura za financiranje tekućih troškova za prijavu projektnog prijedloga dogradnje školske sportske dvorane Područne škole Dunjkovec. Prihodi za izradu glavnih projekata za izgradnju nove škole Nedelišće smanjeni su u iznosu od 5.912 eura u odnosu na izvorni plan. Također su smanjeni prihodi za energetsku obnovu Područne škole Dunjkovec u iznosu od 97.657 eura. Izmjenama i dopunama financijskog plana za 2024. godinu opći prihodi i primici iznose 28.562 eura, dok ukupni rashodi iznose 26.122 eura. | | | | |
| 31 Vlastiti prihodi | 18.867,36 | 20.515 | 403 | 20.918 |
| Izmjenama i dopunama financijskog plana vlastiti prihodi su povećani za 403 eura. Rashodi su smanjeni za 8.550 eura te su Izmjenama i dopunama financijskog plana planirani u iznosu od 28.812 eura. Viškom prihoda iz prethodnih godina planiraju se pokriti nastali rashodi. U ostale vlastite prihode planirani su i prihodi od financijske imovine, skupina 641, prihodi od kamata banke, u iznosu od 66 eura. Izmjenama i dopunama financijskog plana, prihodi od financijske imovine povećavaju se za 16 eura. | | | | |
| 43 Prihodi za posebne namjene | 57.558,26 | 50.100 | 200 | 50.300 |
| Izmjenama i dopunama financijskog plana za 2024. godinu, prihodi za posebne namjene (prihodi za produženi boravak, štampu, ispite, izlete, predstave…) povećani su za 200 eura. Rashodi su smanjeni za 5.230 eura zbog smanjenja cijene produženog boravka koji sufinanciraju roditelji. | | | | |
| 44 Decentralizirana sredstva | 83.227,41 | 94.635 | 15.565 | 110.200 |
| Izmjenama i dopunama financijskog plana za 2024. godinu, prihodi decentraliziranih funkcija iz proračuna Županije povećani su za 15.565 eura u odnosu na izvorni plan, a samim time i rashodi. Povećani su rashodi za službena putovanja, za uredski materijal, energente, za usluge tekućeg i investicijskog održavanja, sistematske preglede, bankarske usluge… | | | | |
| 51 Pomoći EU | 65.897,49 | 460.912 | -308.417 | 152.495 |
| Izmjenama i dopunama financijskog plana za 2024. godinu prihodi na stavci EU pomoći se smanjuju za 308.417 eura. Planirani prihodi za pomoćnike u nastavi po Projektu „Škole jednakih mogućnosti“ povećani su za 102 eura, a rashodi su povećani za 6.803 eura. Izmjenama i dopunama financijskog plana za 2024. godinu, prihodi pomoći EU su smanjene za 56.253 eura, dok su planirani rashodi smanjeni za 53.208 eura za izradu projektno-tehničke dokumentacije za izgradnju nove energetski učinkovite zgrade Osnovne škole Nedelišće. Naime, Osnovna škola Nedelišće se prijavila na projekt „Zelena tranzicija u Osnovnoj školi Nedelišće – izgradnja nove energetski učinkovite zgrade Osnovne škole. Sa Ministarstvom regionalnog razvoja i fondova Europske unije potpisan je Ugovor o dodjeli bespovratnih sredstava za projekte koji se financiraju iz nacionalnog plana oporavka i otpornosti 2021.-2026. godine. Projekt je financiran u omjeru od 90% iz EU fondova, a 10% iz sredstava škole, odnosno osnivača, Međimurske županije. U tijeku je izrada glavnog projekta za ishođenje građevinske dozvole koji sadrži arhitektonski projekt i ostale potrebne projekte sa svim potrebnim elaboratima u skladu sa važećim propisima, a rok izvršenja ugovora je 15.12.2024. Troškovi za su svrhu planiraju se u iznosu od 45.000 eura iz sredstava EU pomoći, dok je ostatak od 5.000 eura planiran na stavci opći prihodi i primici.  Na stavci EU pomoći smanjeni su i prihodi u iznosu od 251.996 eura za energetsku obnovu PŠ Dunjkovec. Naime, primljen je samo predujam za predfinanciranje energetske obnove u iznosu od 62.999,07 eura, dok će svi ostali troškovi biti realizirani u narednoj godini. | | | | |
| 52 Ostale pomoći | 1.779.556,18 | 1.969.560 | 248.348 | 2.217.908 |
| Prihodi iz državnog proračuna kojima se osiguravaju rashodi za zaposlene i materijalna prava radnika po Kolektivnim ugovorima, Izmjenama i dopunama financijskog plana povećani su na iznos od 2.093.540 eura zbog povećanja osnovice plaće tijekom godine i zbog privremenog dodatka na plaću. Rashodi su veći za 227.985 eura. Prihodi za pomoćnika u nastavi kojeg sufinanciraju Županija i Općina u omjeru 50:50 iznose 4.050 eura. Rashodi na toj stavci manji su za 220 eura. Prihodi od Općine za financiranje produženog boravka, izmjenama i dopunama financijskog plana za 2024. godinu, veći su za 15.128 eura, a rashodi su veći za 21.138 eura od izvornog plana. | | | | |
| 61 Donacije | 1.907,33 | 1.500 | 6.121 | 7.621 |
| Donacije su planirane su u ukupnom iznosu od 1.500 eura, a izmjenama i dopunama financijskog plana za 2024. godinu povećane su na 6.121 euro. Sredstva donacije odnose se na kapitalne donacije učenika za nabavu knjiga za školsku knjižnicu te donacije provođenjem akcije Solidarnost na djelu. | | | | |
| 71 Prihodi od prodaje nefinancijske imovine | 193 | 193 | 193 | 193 |
| Prihodi od prodaje nefinancijske imovine planirani su u iznosu od 193 eura. Škola ostvaruje prihode od prodaje stana na kojem je postojalo stanarsko pravo. Temeljem članka 29. Zakona o prodaji stanova na koje postoji stanarsko pravo, 65% prikupljenih sredstava se uplaćuje u državni proračun. Ostatak 35% ostaje školi, a sredstva s planiraju utrošiti za nabavu nefinancijske imovine. | | | | |

**Višak prihoda iz 2023. godine**

Izmjenama i dopunama Financijskog plana za 2024. godinu utvrđen je ostvareni ukupni višak prihoda iz prethodne godine u iznosu od 44.083,56 eura. Dio prenesenog manjka općih prihoda i primitaka, pomoći EU i ostale pomoći, pokrit će se u 2024. godini. Dio planiranog i prenesenog viška iz izvora 31 – Vlastiti prihodi i 43 – Prihodi za posebne namjene i iz izvora 43 – Ostali prihodi za posebne namjene utrošit će se 2024. godini za nabavu sitnog inventara, dugotrajne imovine, investicijsko održavanje i za rashode poslovanja, a ostatak u razdoblju od 2025. – 2026. godine.

|  |  |  |  |  |
| --- | --- | --- | --- | --- |
| ***9*** |  |  | ***Rezultat poslovanja 2023.*** | ***44.083,56*** |
|  | ***92*** |  | ***Razlika višak/manjak*** | ***44.083,56*** |
|  |  | *11* | *Opći prihodi i primici* | *-896,21* |
|  |  | *31* | *Vlastiti i ostali prihodi* | *34.476,96* |
|  |  | *43* | *Ostali prihodi za posebne namjene* | *14.317,66* |
|  |  | *44* | *Decentralizirana sredstva* | *0,00* |
|  |  | *51* | *Pomoći EU* | *-1.096,61* |
|  |  | *52* | *Ostale pomoći* | *-2.718,24* |
|  |  | *61* | *Donacije* | *0,00* |
|  |  | *71* | *Prihodi od prodaje nefinancijske imovine* | *0,00* |

1. **Izvještaji o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini**

* Konačnu ocjenu uspješnosti veoma je teško donijeti jer ne postoje usporedni i objektivni podaci i to posebno o uspjehu učenika u daljnjem školovanju. Usporedbe s postotkom odličnih učenika u drugim školama pokazuje da je postotak odličnih učenika u našoj školi nešto niži. Osobito je to uočljivo u završnim razredima. S druge strane dostupne informacije o kvaliteti i uspjehu naših učenika koje dobivamo iz srednjih škola navode na zaključak o visokim postignućima naših učenika. Objektivni pokazatelj stvarnog uspjeha bilo bi vanjsko vrednovanje koje se, nažalost, ne provodi redovito.
* Veliki broj učenika nagrađen je za uspješnost u raznim područjima (natjecanjima, učenju i zastupanju škole). Gimnastičarke su bile županijske prvakinje, a na školskom državnom prvenstvu osvojile su sedamnaesto mjesto. Odbojkaši su se planirali na Državno natjecanje. Na natjecanju iz informatike učenici su osvojili prvo, drugo i četvrto mjesto na županijskom natjecanju. Na Juniorskoj hrvatskoj informatičkoj olimpijadi imamo državnog prvaka. Jedna učenica je sudjelovala na državnoj Smotri LiDraNo (smotra literarnih, dramskih i novinarskih radova). Na županijskom natjecanju iz povijesti u kategoriji sedmih razreda učenici su osvojili četvrto mjesto, dok su u kategoriji osmih razreda osvojili treće i četvrto mjesto. Učenici matematike, također su sudjelovali na državnom natjecanju.
* Osim na natjecanjima, učenici naše škole sudjelovali su i na mnogim državnim i međunarodnim natječajima te osvojili niz nagrada i priznanja („Nacionalni kviz za poticanje čitanja“; „Čitanjem do zvijezda“; Moja prva knjiga“, „Klokan bez granica“…) I u 2024. godini planiramo sredstva za nagrade učenicima (knjige, prigodni pokloni…) približno oko 3.000 eura, a izdvojit će se iz ukupnih materijalnih troškova te vlastitih prihoda.
* U području potpore učenicima s poteškoćama u učenju programski sadržaji realizirani su kroz održavanje dopunske nastave, prilagođene i individualne programe za učenika, uključivanjem četiri osobna pomagača te uključivanjem učenika u program „Male kreativne socijalizacijske skupine“.
* Opremanje škole nastavnim pomagalima do sada je realizirano iz ušteda za tekuće održavanje te vlastitih prihoda.
* Jedan od važnijih pokazatelja uspješnog i kvalitetnog rada naše Škole je upis učenika u željene srednje škole, a veći dio ih se upisuje i uspješno završava gimnaziju.

**Pokazatelji uspješnosti i tendencije za trogodišnje razdoblje**

1. **Osiguravanje pomoćnika u nastavi za učenike**

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost**  **2023.** | **Izvor podataka** | **Ciljana vrijednost (2024.)** | **Ciljana vrijednost**  **(2025.)** | **Ciljana vrijednost**  **(2026.)** |
| Broj učenika kojima je osiguran pomoćnik u nastavi | Pruža pomoći učeniku s posebnim potrebama ili teškoćama u razvoju | Broj učenika | 8 (1 preko Udruge, 6 osigurava Županija, a 1 pomoćnika sufinancira Županija i Općina u omjeru 50:50) | Škola -  Godišnji plan i program  škole | **8** | Ovisno o broju učenika | Ovisno o broju učenika |
| Obrazloženje Projekta: Poslovi pomoćnika u nastavi učenicima s teškoćama u razvoju obavljaju se u sklopu Projekta „Škole jednakih mogućnosti“.Projektom je osigurana podrška za sedam učenika s teškoćama uz pomoć šest asistenata. Sredstva za šest pomoćnika u nastavi po projektu »Škole jednakih mogućnosti« planirana su u iznosu od 53.010 eura za 2024. godinu, a projekcijom za 2025. i 2026. godinu u iznosu od 53.100 eura. Sredstva su osigurana 90% iz Europskih fondova, a 10% iz proračuna Županije. Jednog pomoćnika sufinanciraju Županija i Općina u omjeru 50:50. Sredstva za 2024. godinu su planirana u iznosu od 8.540 eura, a projekcijom za 2025. i 2026. godinu također u iznosu od 8.540 eura. Jedan pomoćnik u nastavi osiguran je preko Društva osoba s tjelesnim invaliditetom Međimurske županije. | | | | | | | |
| Cilj: Uvođenjem pomoćnika u nastavi želi se olakšati integracija učenika s posebnim potrebama ili teškoćama u razvoju i povećati njihovu mogućnost upisa u redovne škole. Unapređuje se kvaliteta školovanja djece sa i bez teškoća u razvoju u redovnim osnovnim školama.Cilj projekta je osigurati adekvatnu potporu uključivanju učenika s teškoćama u razvoju u redovnu nastavu angažmanom pomoćnika u nastavi kako bi se osigurali uvjeti za poboljšanje njihovih obrazovnih postignuća, uspješniju socijalizaciju i emocialno funkcioniranje. | | | | | | | |

1. **Pokazatelj o uključivanju učenika u produženi boravak**

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost**  **2023.** | **Izvor podataka** | **Ciljana vrijednost (2024.)** | **Ciljana vrijednost**  **(2025.)** | **Ciljana vrijednost**  **(2026.)** |
| Broj učenika polaznika produženog boravka | Ispuniti učenicima vrijeme različitim sadržajima koji će utjecati na razvoj cjelokupne  osobnosti | Broj učenika | 67 | **Škola**  Godišnji plan i program  škole | **104** | **104** | **104** |
| Cilj: povećati samopouzdanje učenika, razvijati vještine, sposobnosti, kritičko mišljenje, razvijati radne navike, vizualne, auditivne i taktilne percepcije; razvijati logičke vještine i sposobnosti (uzročno-posljedične veze); razvijati vještine učenja i mišljenja (učiti kako učiti), naučiti rješavati probleme (suzbijati agresivnost); razvijati jezične i komunikacijske vještine, razvijati radno-tehničke sposobnosti i vještine; razvijati odgovornost i pravilan odnos prema radu, poticati odgovornost; jačati suradnički odnos među učenicima; pronalaziti mogućnosti preusmjeravanja emocija te učiti konstruktivno vladati emocijama u situacijama sukoba interesa; razvijati temeljne kompetencije za cjeloživotno učenje. | | | | | | | |

1. **Pokazatelj o broju korisnika školske kuhinje**

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost**  **2023.** | **Izvor podataka** | **Ciljana vrijednost (2024.)** | **Ciljana vrijednost**  **(2025.)** | **Ciljana vrijednost**  **(2026.)** |
| Broj učenika korisnika školske kuhinje | Poboljšanje i razvoj pravilnih prehrambenih navika kod djece i mladih. | Broj učenika | 544 | Škola - Evidencija  Korisnika školske kuhinje | 544 | 544 | 544 |
| Cilj: promijeniti navike prehrane učenika i osigurati učenicima kvalitetnu prehranu za vrijeme boravka u školi. | | | | | | | |

1. **Pokazatelj o broju sati iznajmljivanja školske dvorane**

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost**  **2023.** | **Izvor podataka** | **Ciljana vrijednost (2024.)** | **Ciljana vrijednost**  **(2025.)** | **Ciljana vrijednost**  **(2026.)** |
| Broj sati iznajmljivanja školske dvorane mjesečno | Iskoristiti slobodno vrijeme za za sportske aktivnosti. | Broj sati najma u mjesecu | 68 | Škola - Evidencija  korištenja školske dvorane | 144 | 144 | 144 |
| Cilj: omogućiti sportskim udrugama i klubovima bavljenje sportskim aktivnostima, a budući da su naša djeca često članovi sportskih klubova, kroz proces iznajmljivanje dvorane omogućuje im se kvalitetno provođenje slobodnog vremena i bavljenje sportskim aktivnostima. | | | | | | | |

1. **Pokazatelj o uključivanju učenika u izbornu nastavu**

5.1.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost 2023.** | **Izvor podataka** | **Ciljana vrijednost (2024.)** | **Ciljana vrijednost**  **(2025.)** | **Ciljana vrijednost**  **(2026.)** |
| Uključenost učenika u ponuđenu izbornu nastavu  Vjeronauka | Proširivanje znanja izvan obaveznih školskih sadržaja | Broj skupina | 31 | Škola -  Godišnji plan i program  škole | 32 | 32 | 32 |
| Cilj: Izgrađivanje zrele ljudske i vjerničke osobnosti , pomoći učenicima da ostvare ljudski i kršćanski odgoj , povezivanje biblijske poruke sa svakodnevnim osobnim i društvenim životom. | | | | | | | |

5.2.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost 2023.** | **Izvor podataka** | **Ciljana vrijednost (2024.)** | **Ciljana vrijednost**  **(2025.)** | **Ciljana vrijednost**  **(2026.)** |
| Uključenost učenika u ponuđenu izbornu nastavu  informatike | Proširivanje znanja izvan obaveznih školskih sadržaja | Broj skupina | 24 | Škola -  Godišnji plan i program  škole | **25** | 25 | 25 |
| Cilj: usvajanje temeljnih znanja o konceptima ICT, razvoj vještina primjene ICT, razvoj sposobnosti rješavanja problema primjenom ICT | | | | | | | |

5.3.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost 2023.** | **Izvor podataka** | **Ciljana vrijednost (2024.)** | **Ciljana vrijednost**  **(2025.)** | **Ciljana vrijednost**  **(2026.)** |
| Uključenost učenika u ponuđenu izbornu nastavu  njemačkog i engleskog jezika | Proširivanje znanja izvan obaveznih školskih sadržaja | Broj skupina | 16 | Škola -  Godišnji plan i program  škole | 17  Učenici  4. – 8. razreda | 17  Učenici  4. – 8. razreda | 17  Učenici   1. – 8.   razreda |
| Cilj: omogućiti učenicima svladavanje razine A1+ u poznavanju stranog jezika što podrazumijeva jednostavnu komunikaciju i razmjenu informacija | | | | | | | |

**6. Pokazatelj o uključivanju učenika u izvannastavne aktivnosti**

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost**  **2023.** | **Izvor podataka** | **Ciljana vrijednost (2024.)** | **Ciljana vrijednost**  **(2025.)** | **Ciljana vrijednost**  **(2026.)** |
| Povećanje broja učenika uključenih u izvannastavne aktivnost | Proširivanje obrazovnih sadržaja, poticanje individualnih sklonosti i sposobnosti učenika, razvijanje zajedništva učenika, društvenog života i razonode uč. | Broj učenika | 400 | Škola -  Godišnji plan i program  škole | 420 | 430 | 440 |
| Cilj: Izvannastavne aktivnosti organiziraju se s ciljem zadovoljavanja stvarnih potreba i interesa učenika, proširivanja i produbljivanja znanja, razvijanja humanih odnosa među učenicima, razvijanja samopouzdanja, samopoštovanja i socijalnih vještina te zbližavanja učenika i učitelja. Izvannastavne aktivnosti organiziraju se za učenike od prvog do osmog razreda. Cilj je povećati broj učenika koji će se uključiti u izvannastavne aktivnosti. | | | | | | | |

1. **Izvještaj o problemima vezanim uz osiguranje prostora za odvijanje jednosmjenske nastave i izvan učioničkog prostora**

Matična škola Nedelišće radi u školskoj zgradi koja ima **10 učionica koje zadovoljavaju i 2 učionice koje ne zadovoljavaju uvjete** za potrebe 23 odjela, te posebni odjel, tako da je postojeći prostor ispunjen u oba turnusa. Nastava se samo dijelom odvija u specijaliziranim učionicama. Zbog pomanjkanja prostora škola nema odgovarajući broj kabineta i drugih pratećih prostora (blagovaona). U okviru športske dvorane koristi se jedna prostorija za potrebe školske knjižnice i jedne učionice za nastavu posebnog odjela. Nastava TZK-a odvija se u primjerenim uvjetima. Isto tako, jedna prostorija se koristi za produženi boravak.

Potrebno je stvoriti uvjete u izgradnjom nove školske zgrade. Naime, Osnovna škola Nedelišće se prijavila na projekt „Zelena tranzicija u Osnovnoj školi Nedelišće – izgradnja nove energetski učinkovite zgrade Osnovne škole. Sa Ministarstvom regionalnog razvoja i fondova Europske unije potpisan je Ugovor o dodjeli bespovratnih sredstava za projekte koji se financiraju iz nacionalnog plana oporavka i otpornosti 2021.-2026. godine. Projekt je financiran u omjeru od 90% iz EU fondova, a 10% iz sredstava škole, odnosno osnivača, Međimurske županije. U tijeku je izrada glavnog projekta za ishođenje građevinske dozvole koji sadrži arhitektonski projekt i ostale potrebne projekte sa svim potrebnim elaboratima u skladu sa važećim propisima.

Predsjednik Školskog odbora: Ravnatelj:

Milan Đurić Ivica Paić, prof.